
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φ ύλλου 1108 

15 Δεκεμβρίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός εποπτικών αρχών Κυνηγετικών Οργανώ¬ 
σεων . 1 

Χαρακτηρισμός Ιερού Ναού Αγίου ΔημητρΙου Δήμου 
Βελβεντού επαρχίας Κοζάνης, Ν. Κοζάνης ως ιστο¬ 
ρικού διατηρητέου μνημείου . 2 

Χαρακτηρισμός Ιερού Ναού Αγίας Παρασκευής Δήμου 
Βελβεντού επαρχίας Κοζάνης, Ν. Κοζάνης ως ιστο¬ 
ρικού διατηρητέου μνημείου . 3 

Χαρακτηρισμός Ιερού Ναού Κοιμήσεως Θεοτόκου Δή¬ 
μου Βελβεντού επαρχίας Κοζάνης, Ν. Κοζάνης ως 

ιστορικού διατηρητέου μνημείου. 4 

Χαρακτηρισμός Ιερού Ναού Αγ. Νικολάου Δήμου Βελ- 
βεντοϋ επαρχίας Κοζάνης, Ν. Κοζάνης ως ιστορικού 

διατηρητέου μνημείου . 5 

Χαρακτηρισμός Ιερού Ναού Κοιμήσεως Θεοτόκου στη 
Χρυσαυγή, επαρχίας Βοΐου, Ν. Κοζάνης ως μνη¬ 
μείου χρήζοντος ειδικής κρατικής προστασίας ... 6 
Χαρακτηρισμός Ιερού Ναού Αγίας Παρασκευής στο 
Κλήμα Αξιόκαστρου, επαρχίας ΒοΓου, Ν. Κοζάνης 

ως ιστορικού διατηρητέου μνημείου . 7 

Χαρακτηρισμός Ιερού Ναού Αγίου Γεωργίου, Δήμου 
Βελβεντού, επαρχίας Κοζάνης, Ν. Κοζάνης ως ιστο¬ 
ρικού διατηρητέου μνημείου . 8 

Χαρακτηρισμός ως ιστορικού διατηρητέου μνημείου 
του κτιρίου του παλαιού Δημοτικού Σχολείου στην 

Κοινότητα Αριστοδημείου του Ν. Μεσσηνίας. 9 

Χαρακτηρισμός ως ιστορικού διατηρητέου μνημείου 
της βρύσης στο Ελευθεροχώρι Παραμυθιάς Ν. Θε¬ 
σπρωτίας .ΊΟ 

Χαρακτηρισμός ως ιστορικού διατηρητέου μνημείου 
του κτιρίου του Αρρεναγωγείου - Παρθεναγωγείου 
στο Δελβινάκι Πωγωνίου Ν. Ιωαννίνων, μαζί με το 
περιβάλλοντα χώρο του στα όρια του οικοπέδου 

ιδιοκτησίας Δήμου Δελβινακίου .11 

Συμπλήρωση της 1206Θ/10.5.88 απόφασης Νομαρ¬ 
χίας Πειραιά .12 

Σύσταση Νομικού Προσώπου με την επωνυμία Παιδι¬ 
κός Σταθμός Κοινότητας Αγίου θωμά Ν. Βοιω¬ 
τίας .13 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 95246/5134 (1) 

Καθορισμός εποπτικών αρχών Κυνηγετικών Οργανώ¬ 
σεων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 260 και 266 του Ν.Δ. 86/69 
του δασικού Κώδικα όπως τροποποιήθηκαν και συμπλη¬ 
ρώθηκαν από το Ν. 177/75 «Περί αντικαταστάσεως και 
συμπληρώσεως διατάξεων τινών του Νομοθετικού Δια¬ 
τάγματος 86/69 περί Δασικού Κώδικος». 

2. Τις διατάξεις του Ν. 2503/97 «Διοίκηση, οργάνωση, 
στελέχωση της περιφέρειας, ρύθμιση θεμάτων για την το¬ 
πική αυτοδιοίκηση και άλλες διατάξεις» (ΦΕΚ 107/Α7 
30.5.1997). 

3. Το αριθμ. 51/1987 (ΦΕΚ 26/6.3.1987 τ.Α ) Προε¬ 
δρικό Διάταγμα «Καθορισμός των περιφερειών της χώρας 
για τοσχεδιασμό, προγραμματισμό και συντονισμό της πε¬ 
ριφερειακής ανάπτυξης». 

4. Το άρθρ. 29Α του Ν. 1558/85 «Κυβέρνηση και Κυ¬ 
βερνητικά όργανα», που προστέθηκε με το άρθρ. 27 του 
Ν. 2081/92 (ΦΕΚ Α 154/10.9.1992). 

5. Την 25234/1637/7.4.76 (ΦΕΚ 640/Β74.5.76) από¬ 
φαση του Υφυπουργού Γεωργίας «περί εγκρίσεως Κατα¬ 
στατικών Κυνηγετικών Συλλόγων, Κυνηγ. Ομοσπονδιών 
και Κυνηγ. Συνομοσπονδίας Ελλάδος». 

6. Την 152451/559/26.1.79 απόφαση του Υφυπουρ¬ 
γού Γεωργίας «Καθορισμός εποπτικών αρχών Κυνηγετι¬ 
κών Οργανώσεων». 

7. Την ανάγκη ρύθμισης θεμάτων καθορισμού νέων 
εποπτικών αρχών επί των Κυνηγ. Ομοσπονδιών, μετά την 
εφαρμογή του αριθμ. 2503/97 Νόμου για τις περιφέρειες 
της χώρας και έως ότου λυθεί νομοθετικά το θέμα, απο¬ 
φασίζουμε: 

Τροποποιούμε την 152451/559/26.1.79 απόφαση του 
Υφυπουργού Γεωργίας «Καθορισμός εποπτικών αρχών 
Κυνηγ. Οργανώσεων» μόνο ως προς την παρ. 3 αυτής, η 
οποία διαμορφώνεται ως εξής: 

Καθορίζουμε ως άμεση εποπτεύουσα αρχή των Κυνη¬ 
γετικών Ομοσπονδιών: 

1. Α' Κυνηγ. Ομοσπονδία Κρήτης και Δωδεκανήσου, τη 
Δ/νση Δασών της Περιφέρειας Κρήτης. 

2. Β' Κυνηγ. Ομοσπονδία Αρχιπελάγους, τη Δ/νση Δα¬ 
σών της Περιφέρειας Βορείου Αιγαίου. 

3. Γ' Κυνηγ. Ομοσπονδία Πελοποννήσου, τη Δ/νση Δα¬ 
σών της Περιφέρειας Δυτικής Ελλάδος. 

4. Δ’ Κυνηγ. Ομοσπονδία Στερεάς Ελλάδος, τη Δ/νση 
Δασών της Περιφέρειας Αττικής. 

5. Ε’ Κυνηγ. Ομοσπονδία Ηπείρου, τη Δ/νση Δασών της 
Περιφέρειας Ηπείρου. 

6. ΣΤ' Κυνηγ. Ομοσπονδία Βορείου Ελλάδος, τη Δ/νση 
Δασών της Περιφέρειας Κεντρικής Μακεδονίας. 

7. Ζ' Κυνηγ. Ομοσπονδία Θεσσαλίας, τη Δ/νση Δασών 
της Περιφέρειας Θεσσαλίας. 

Κατά τα λοιπά ισχύει η τροποποιηθεΐσα απόφαση. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αθήνα, 28 Νοεμβρίου 1997 

Ο ΥΠΟΥΡΓΟΣ 

ΣΤΕΦΑΝΟΣ ΤΖΟΥΜΑΚΑΣ 
-♦- 

Αριθ. ΥΠΠΟ/ΑΡΧ/Β1/Φ36/ΚΗΡ/54558/1859 (2) 

Χαρακτηρισμός Ιερού Ναού Αγίου ΔημητρΙου Δήμου Βελ- 
βεντού επαρχίας Κοζάνης, Ν. Κοζάνης ως ιστορικού 
διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση 
αρμοδιοτήτων Υπουργού...». 

2) Τις διατάξεις του Κ.Ν. 5351/32 «Περί Αρχαιοτή¬ 
των». 

3) Την ομόφωνη γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονίας όπως αυτή 
διατυπώθηκε με την αριθμ. 249η/15.9.97 πράξη του, 
αποφασίζουμε: 

Χαρακτηρίζουμε τον Ιερό Ναό Αγίου ΔημητρΙου Δήμου 
Βελβεντού επαρχίας Κοζάνης Ν. Κοζάνης ως ιστορικό 
διατηρητέο μνημείο. 

Πρόκειται για τρίκλιτη Βασιλική που καλύπτεται με δίρ- 
ριχτη στέγη και χαγιάτι στη δυτική πλευρά. Στον ανατολικό 
τοίχο του ιερού διασώζονται τοιχογραφίες 17ου αι., ενώ 
λείψανα ζωγραφικού διακόσμου στην εξωτερική πλευρά 
του νότιου τοίχου τοποθετούνται πιθανότατα στο 15ο αι. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεΙ στην Εφημερίδα 
της Κυβερνήσεως. 

Αθήνα, 7 Νοεμβρίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 


Αριθ. ΥΠΠ0/ΑΡΧ/Β1 /Φ36/ΚΗΡ/54559/1860 (3) 

Χαρακτηρισμός Ιερού Ναού Αγίας Παρασκευής Δήμου 
Βελβεντού επαρχίας Κοζάνης, Ν. Κοζάνης ως ιστορι¬ 
κού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση 
αρμοδιοτήτων Υπουργού...». 

2) Τις διατάξεις του Κ.Ν. 5351/32 «Περί Αρχαιοτή¬ 
των». 

3) Την ομόφωνη γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονίας όπως αυτή 
διατυπώθηκε με την αριθμ. 249η/15.9.97 πράξη του, 
αποφασίζουμε: 

Χαρακτηρίζουμε τον Ιερό Ναό Αγίας Παρασκευής Δή¬ 
μου Βελβεντού επαρχίας Κοζάνης Ν. Κοζάνης ως ιστορικό 
διατηρητέο μνημείο. 

Πρόκειται για μσνόχωρο ναΟδριο (εξωκκλήσι) το οποίο 
έχει υποστεΙ νεώτερες μετασκευές και ανακαινίσεις, δια¬ 
τηρεί ωστόσο τμήματα τοιχογραφικού διάκοσμου στον 
ανατολικό τοίχο του Ιερού, που χρονολογούνται στο 15ο 
αι. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεΙ στην Εφημερίδα 
της Κυβερνήσεως. 

Αθήνα, 7 Νοεμβρίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-*- 

Αριθ. ΥΠΠΟ/ΑΡΧ/Β1 /Φ36/ΚΗΡ/54560/1861 (4) 

Χαρακτηρισμός Ιερού Ναού Κοιμήσεως Θεοτόκου Δήμου 
Βελβεντού επαρχίας Κοζάνης, Ν. Κοζάνης ως ιστορι¬ 
κού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση 
αρμοδιοτήτων Υπουργού...». 

2) Τις διατάξεις του Κ.Ν. 5351/32 «Περί Αρχαιοτή¬ 
των». 

3) Την ομόφωνη γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονίας όπως αυτή 
διατυπώθηκε με την αριθμ. 249η/15.9.97 πράξη του, 
αποφασίζουμε: 

Χαρακτηρίζουμε τον Ιερό Ναό Κοίμησης Θεοτόκου Δή¬ 
μου Βελβεντού επαρχίας Κοζάνης, Ν. Κοζάνης ως ιστο¬ 
ρικό διατηρητέο μνημείο. 

Πρόκειται για τρίκλιτη Βασιλική, η οποία έχει ανεγερθεΙ 
στα 1804 στη θέση παλαιότερου ναού σύμφωνα με την 
επιγραφή στο στηθαίο του γυναικωνίτη. Το εσωτερικό του 
ναού είναι κατάγραφο με τοιχογραφίες δυτικότροπες, που 
χρονολογούνται στα 1804 -1813. Ο ναός φέρει ακόμη ξυ¬ 
λόγλυπτο τέμπλο, άμβωνα, δεσπστικό, προσκυνητάρι κιβώ- 
Ρ*ο της Αγίας Τράπεζας, τα οποία αποτελούν ένα αξιόλογο 
σύνολο ξυλογλυπτικής τέχνης των αρχών του 19ου αι. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Νοεμβρίου 1997 

Με εντολή Υπουργού 
Ο Προϊστάμενος της Διεύθυνσης 

ΝΙΚΟΣ ΖΙΑΣ 

- -4 - 

Αρίθ- ΥΠΠΟ/ΑΡΧ/Β1/Φ36/ΚΗΡ/54555/1856 (5) 

Χαρακτηρισμός Ιερού Ναού Αγ. Νικολάου Δήμου Βελβε- 
ντού επαρχίας Κοζάνης, Ν. Κοζάνης ως ιστορικού δια¬ 
τηρητέου μνημείου. 

Ο ΥΠΟΥΡΓΟΙ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση 
αρμοδιοτήτων Υπουργού...». 

2) Τις διατάξεις του Κ.Ν. 5351/32 «Περί Αρχαιοτή¬ 
των». 

3) Την ομόφωνη γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονίας όπως αυτή 
διατυπώθηκε με την αριθμ. 249η/15.9.97 πράξη του, 
αποφασίζουμε: 

Χαρακτηρίζουμε τον Ιερό Ναό Αγ. Νικολάου, Δήμου 
Βελβεντού επαρχίας Κοζάνης, Ν. Κοζάνης ως ιστορικό 
διατηρητέο μνημείο. 

Πρόκειται για μονδχωρο ναϋδριο στο οποίο έχει ενσω¬ 
ματωθεί η αψίδα και τμήμα του ανατολικού και νότιου τοί¬ 
χου του ιερού, όπου διασώζονται τοιχογραφίες 16ου αι. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Νοεμβρίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-φ- 

Αρίθ. ΥΠΠΟ/ΑΡΧ/Β1/Φ36/ΚΗΡ/54554/1855 (6) 

Χαρακτηρισμός Ιερού Ναού Κοιμήσεως Θεοτόκου στη 
Χρυσαυγή, επαρχίας ΒοΓου, Ν. Κοζάνης ως μνημείου 
χρήζοντος ειδικής κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση 
αρμοδιοτήτων Υπουργού...». 

2) Τις διατάξεις του Κ.Ν. 5351/32 «Περί Αρχαιοτή¬ 
των». 

3) Την ομόφωνη γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονίας όπως αυτή 
διατυπώθηκε με την αριθμ. 249η/15.9.97 πράξη του, 
αποφασίζουμε: 

Χαρακτηρίζουμε τον Ιερό Ναό Κοίμησης Θεοτόκου στη 
Χρυσαυγή, επαρχίας Βοΐου, Ν. Κοζάνης ως μνημείο που 
χρήζει ειδική προστασία. 


Πρόκειται για τρίκλιτη Βασιλική του 1868 με πρόναο, 
νάρθηκα - γυναικωνίτη και διώροφο κωδωνοστάσιο σε 
επαφή με τη Β.Δ. γωνιά του ναού. Στο εσωτερικό της φέ¬ 
ρει τοιχογραφίες του β’ μισού του 19ου αι., στην κόγχη του 
Ιερού. Ο ναός διατηρεί ξυλόγλυπτο τέμπλο με αξιόλογο 
φυτικό διάκοσμο και εικόνες του 19ου αι. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Νοεμβρίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-φ- 

Αριθ. ΥΠΠΟ/ΑΡΧ/Β1 /Φ36/ΚΗΡ/54556/1857 (7) 

Χαρακτηρισμός Ιερού Ναού Αγίας Παρασκευής στο Κλήμα 
Αξιόκαστρου, επαρχίας ΒοΓου, Ν. Κοζάνης ως ιστορι¬ 
κού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση 
αρμοδιοτήτων Υπουργού...». 

2) Τις διατάξεις του Κ.Ν. 5351/32 «Περί Αρχαιοτή¬ 
των». 

3) Την ομόφωνη γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονίας όπως αυτή 
διατυπώθηκε με την αριθμ. 249η/15.9.97 πράξη του, 
αποφασίζουμε: 

Χαρακτηρίζουμε τον ίερό Ναό Αγίας Παρασκευής στο 
Κλήμα Αξιοκάστρου, επαρχίας Βοΐου Ν. Κοζάνης ως ιστο¬ 
ρικό διατηρητέο μνημείο. 

Πρόκειται για κοιμηταρικό, μονόχωρο ναό με χαγιάτι στα 
δυτικά, ανοικτό στη νότια πλευρά του. Στο ιερό και στον 
κυρίως ναό διατηρούνται σήμερα τοιχογραφίες του 17ου 
και 18ου αι. και 19ου και 20ου αι. αντίστοιχα. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Νοεμβρίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-φ- 

Αριθ. ΥΠΠ0/ΑΡΧ/Β1 /Φ36/ΚΗΡ/54552/1853 (8) 

Χαρακτηρισμός Ιερού Ναού Αγίου Γεωργίου, Δήμου Βελ¬ 
βεντού, επαρχίας Κοζάνης, Ν. Κοζάνης ως ιστορικού 
διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση 
αρμοδιοτήτων Υπουργού...». 

2) Τις διατάξεις του Κ.Ν. 5351/32 «Περί Αρχαιοτή¬ 
των». 

3) Την ομόφωνη γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονίας όπως αυτή 
διατυπώθηκε με την αριθμ. 249η/15.9.97 πράξη του, 
αποφασίζουμε: 

Χαρακτηρίζουμε τον Ιερό Ναό Αγίου Γεωργίου, Δήμου 
Βελβεντού, επαρχίας Κοζάνης, Ν. Κοζάνης ως ιστορικό 
διατηρητέο μνημείο. 

Πρόκειται για μονόχωρο ξυλόστεγο ναό με νεώτερες 
επεμβάσεις, ο οποίος διατηρεί στο τεταρτοσφαίριο της 
ανατολικής αιμίδος παράσταση της Πλατυτέρας, 15ου - 
16ου αι. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Νοεμβρίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-♦- 

Αριθ. ΥΠΠΟ/ΔΙΛΑΠ/Γ/4687/59370 (9) 

Χαρακτηρισμός ως ιστορικού διατηρητέου μνημείου του 

κτιρίου του παλαιού Δημοτικού Σχολείου στην Κοινό¬ 
τητα Αριστοδημείου του Ν. Μεσσηνίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/Α7 
26.7.85. 

β) Του άρθρου 52 του Ν. 5351 /32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του 
Ν. 1337/1983 και ισχύει. 

γ) Του Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «Περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

ε) Του Π.Δ. 941/77 «Περί Οργανισμού του ΥΠΠΕ». 

2. Τη Διϋπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ.Β724.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Διευθυντές και 
Προϊσταμένους των Δ/νσεων, Τμημάτων και Γραφείων 
της Κεντρικής Υπηρεσίας του ΥΠ.ΠΟ.». 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

5. Την εισήγηση της 2ης Εφορείας Νεωτέρων Μνη¬ 
μείων και του Τμήματος Νεωτέρων Μνημείων της Δ/νσης 
Λαϊκού Πολιτισμού καθώς και τα λοιπά στοιχεία του φακέ¬ 
λου. 


6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 32/6.11.97, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο, που 
χρειάζεται ειδική κρατική προστασία σύμφωνα με τις δια¬ 
τάξεις του Ν. 1469/50, το παλαιό Δημοτικό Σχολείο στην 
Κοινότητα Αριστοδημείου Ν. Μεσσηνίας, διότι ως σχολείο 
αποτελεί σημείο αναφοράς της ιστορικής μνήμης των κα¬ 
τοίκων της περιοχής και είναι σημαντικό για τη μελέτη της 
ιστορίας της αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 1997 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. ΥΠΠΟ/ΔΙΛΑΠ/Γ/4691/59369 (10) 

Χαρακτηρισμός ως ιστορικού διατηρητέου μνημείου της 
« βρύσης στο Ελευθεροχώρι Παραμυθιάς Ν. Θεσπρω¬ 
τίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/Α7 
26.7.85. 

β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του 
Ν. 1337/1983 και ισχύει. 

γ) Του Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «Περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

ε) Του Π.Δ. 941/77 «Περί Οργανισμού του ΥΠΠΕ». 

2. Τη Διϋπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/Τ.Β724.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β7 
28.11.91) υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Διευθυντές και 
Προϊσταμένους των Δ/νσεων, Τμημάτων και Γραφείων 
της Κεντρικής Υπηρεσίας του ΥΠ.ΠΟ.». 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

5. Την εισήγηση της 6ης Εφορείας Νεωτέρων Μνη¬ 
μείων και τα λοιπά στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 32/6.11.97, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο, που 
χρειάζεται ειδική κρατική προστασία σύμφωνα με τις δια¬ 
τάξεις του Ν. 1469/50, τη βρύση στο Ελευθεροχώρι Πα- 

ραμυθιάς Ν. Θεσπρωτίας, διότι είναι ταυτισμένη με τη νε- 
ώτερη ιστορία και παράδοση του χωριού, μοναδική στην 
περιοχή, με ιδιαίτερη αξιόλογη, κατασκευή, σημαντική για 
την ιστορία της αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 1997 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-φ- 

Αριθ. ΥΠΠΟ/ΔΙΛΑΠ/ΓΖ4693/59371 (11) 

Χαρακτηρισμός ως ιστορικού διατηρητέου μνημείου του 
κτιρίου του Αρρεναγωγείου - Παρθεναγωγείου στο 
Δελβινάκι Πωγωνίου Ν. Ιωαννίνων, μαζί με το περιβάλ¬ 
λοντα χώρο του στα όρια του οικοπέδου ιδιοκτησίας 
Δήμου Δελβινακίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/Α7 
26.7.85. 

β) Του άρθρου 52 του Ν. 5351 /32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του 
Ν. 1337/1983 και ισχύει. 

γ) Του Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «Περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 
ε) Του Π.Δ. 941/77 «Περί Οργανισμού του ΥΠΠΕ». 

2. Τη Διϋπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ 210/Τ.Β724.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β / 
28.11.91) υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γ εν. Γ ραμματείς, Γ εν. Διευθυντές και 
Προϊσταμένους των Δ/νσεων, Τμημάτων και Γραφείων 
της Κεντρικής Υπηρεσίας του ΥΠ.ΠΟ.». 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

5. Την εισήγηση της 6ης Εφορείας Νεωτέρων Μνη¬ 
μείων και τα λοιπά στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 32/6.11.97, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο, που 
χρειάζεται ειδική κρατική προστασία σύμφωνα με τις δια¬ 
τάξεις του Ν. 1469/50, το κτίριο του Αρρεναγωγείου - 
Παρθεναγωγείου στο Δελβινάκι ΠωγωνΙου Ν. ΙωαννΙνων, 
μαζί με τον περιβάλλοντα χώρο του στα όρια του οικοπέ¬ 
δου, ιδιοκτησίας Δήμου Δελβινακίου, διότι είναι συνδεδε- 
μένο με τη ζωή και την ιστορία του Δήμου Δελβινακίου, 


προσέφερε μεγάλες υπηρεσίες στα απροστάτευτα παιδιά 
και πρόκειται για επιβλητικό κτίριο με αρκετά αρχιτεκτο¬ 
νικά στοιχεία που καθορίζουν την ιδιαιτερότητα του, ση¬ 
μαντικό για τη μελέτη της ιστορίας της αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 1997 
Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. 26179 (12) 

Συμπλήρωση της 12066/10.5.88 απόφασης Νομαρχίας 
Πειραιά. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 12 του Ν. 1188/81, όπως 
αντικαταοτάθηκαν με τις διατάξεις της παρ. 5 του άρθρου 
8 του Ν. 2307/95. 

2) Τις διατάξεις του Ν. 2503/97. 

3) Την 12066/10.5.88 απόφαση της Νομαρχίας Πει¬ 
ραιά, περί τροποποίησης του Ο.Ε.Υ. του Β’ ΚΑΠΗ ΑλΙμου. 

4) Την 1/88 απόφαση του Διοικητικού Συμβουλίου του 
Β’ ΚΑΠΗ Αλίμου, με την οποία εγκρίθηκε η τροποποίηση 
του Οργανισμού Εσωτερικής Υπηρεσίας αυτού, 

5) Την 35/88 απόφαση του Δημοτικού Συμβουλίου Αλί- 
μου, με την οποία εκφράζεται η σύμφωνη γνωμοδότηση 
επί της 1/88 απόφασης του Διοικητικού Συμβουλίου του 
Β' ΚΑΠΗ ΑλΙμου. 

6) Τη γνώμη του Υπηρεσιακού Συμβουλίου που διατυ¬ 
πώθηκε στο 4/17.3.88 πρακτικό του, αποφασίζουμε: 

Συμπληρώνουμε την 12066/10.5.88 απόφαση της Νο¬ 
μαρχίας Πειραιά, που δημοσιεύθηκε στο ΦΕΚ 319/ 
27.5.88 (τεύχος Β’), προσθέτοντας μετά τη φράση «ΟΡ¬ 
ΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ Β’ ΚΑΠΗ ΛΑΙ¬ 
ΜΟΥ», τα κατωτέρω: 

Άρθρο 1 

Συγκρότηση Υπηρεσιών 

Η όλη υπηρεσία του Β’ ΚΑΠΗ απαρτίζεται: 

1. Από τη Διοικητική Υπηρεσία 

2. Από την Υγειονομική Υπηρεσία 

3. Από το Βοηθητικό Προσωπικό. 

Άρθρο 2 

Διαίρεση Υπηρεσιών 

Οι υπηρεσίες του προηγούμενου άρθρου υποδιαιρού¬ 
νται στα παρακάτω γραφεία: 

1. Διοικητική Υπηρεσία 

Γ ραφείο Διοικήσεως και Κοινωνικής Πρόνοιας. 

2. Υγειονομική Υπηρεσία 

α. Γ ραφείο ιατροφαρμακευτικής περίθαλψης. 

β. Γ ραφείο φυσιοθεραπευτικής αγωγής. 

γ. Γ ραφείο εργοθεραπευτικής αγωγής. 

3. Βοηθητικό Προσωπικό 

Γ ραφείο Οικογενειακής βοήθειας. 

Άρθρο 3 

Οργανική σύνθεση και διαβάθμιση προσωπικού 

Οι θέσεις του προσωπικού του Β’ ΚΑΠΗ διαρθρώνονται 

σε κλάδους, βαθμούς και ειδικές κατηγορίες προσωπικού 
ως ακολούθως: 

Α. ΔΙΟΙΚΗΤΙΚΟ ΠΡΟΣΩΠΙΚΟ 

1. Κλάδος ΤΕ2 Κοινωνικών Λειτουργών 
Μία (1) θέση Κοινωνικής Λειτουργού διαβαθμίσεως 
Γ-Α. 

Β. ΥΓΕΙΟΝΟΜΙΚΟ ΠΡΟΣΩΠΙΚΟ 

1. Κλάδος ΤΕ6 Επισκεπτριών Υγείας 

Μία (1) θέση Επισκεπτριών Υγείας με βαθμό Γ-Α. 

Για την περίπτωση μη προσελεύσεως ενδιαφερομένων 
για την πλήρωση της ανωτέρω θέσεως και αντ’ αυτής προ- 
βλέπεται θέση αδελφής νοσοκόμου κλάδου ΤΕ8 με βαθμό 
Γ-Α. 

2. Κλάδος ΤΕ10 Φυσιοθεραπευτών 

ΜΙα (1) θέση φυσικοθεραπευτού διαβαθμίσεως Γ-Α. 

3. Κλάδος ΤΕ18 Εργοθεραπευτών. 

Μία (1) θέση εργοθεραπευτή με βαθμό Γ-Α. 

Γ. ΒΟΗΘΗΤΙΚΟ ΠΡΟΣΩΠΙΚΟ 

1. Κλάδος ΥΕ15 Οικογενειακών Βοηθών 

ΜΙα (1) θέση Οικογενειακής Βοηθού με βαθμό Δ-Γ. 

Τα θέματα γραμματείας, διαχείρισης και οικονομικών 
ανατίθενται σε μόνιμο δημοτικό υπάλληλο του Δήμου ΑλΙ- 
μου. 

'Αρθρο 4 

Ο τρόπος προσλήιμεως, τα τυπικά και ουσιαστικά προ¬ 
σόντα του μονίμου προσωπικού προβλέπονται από το Ν. 

1188/81 και τις όποιες τροποποιήσεις του και το Π.Δ. 37α 
«Περί επεκτάσεως διατάξεων... στις ρυθμίσεις του Ν. 
4586/86». Τα καθήκοντα, οι περιορισμοί, ο χρόνος εργα¬ 
σίας, η αστική ευθύνη, τα δικαιώματα, οι άδειες, οι μετα¬ 
βολές υπηρεσιακής κατάστασης, οι ηθικές αμοιβές, τα 
πειθαρχικά αδικήματα, οι ποινές, η λύση της υπαλληλικής 
σχέσης, η ιατροφαρμακευτική και νοσοκομειακή περί¬ 
θαλψη κ,λπ. των υπαλλήλων, επί σχέσει εργασίας Δημο¬ 
σίου Δικαίου, που προβλέπονται από τον Οργανισμό αυτό 
ρυθμίζονται από τις διατάξεις του Ν. 1188/81 και του Ν. 
1586/1986. 

Άρθρο 5 

Καθήκοντα προσωπικού 

Τα καθήκοντα και οι αρμοδιότητες του προσωπικού του 
Β' ΚΑΠΗ είναι οι παρακάτω: 

1. Της Κοινωνικής Υπηρεσίας προΐσταται ο Κοινωνικός 
Λειτουργός του Κέντρου ο οποίος είναι και ο συντονιστής 
της καλής λειτουργίας όλων των υπηρεσιών του Β' ΚΑΠΗ. 
Αναλυτικά έχει τις εξής αρμοδιότητες: 

α) Συνεργάζεται με τα μέλη, με σκοπό να συμβάλει στην 
αντιμετώπιση τυχόν ψυχολογικών, ατομικών ή οικογενεια¬ 
κών προβλημάτων σεβόμενος την προσωπικότητα, την 
αξιοπρέπεια και τα δικαιώματα του μέλους. 

β) Συνεργάζεται με το υπόλοιπο προσωπικό του Κέ¬ 
ντρου και έχει τη διοικητική ευθύνη της εύρυθμης λει¬ 
τουργίας των Υπηρεσιών του Κέντρου, δηλ. του ιατρείου, 
φυσικοθεραπευτηρίου και των άλλων ειδικοτήτων που 
αποσκοπούν στην καλύτερη εξυπηρέτηση των προστα- 
τευομένων μελών. 

γ) Συνεργάζεται με τη Διοίκηση του Κέντρου και έχει την 
ευθύνη για την οργάνωση, εκπαίδευση και αξιοποίηση των 
εθελοντών για την οργάνωση, εκπαίδευση και αξιοποίηση 
των εθελοντών καθώς και τη Διοικητική παρακολούθηση 


της πρακτικής ασκήαεως των σπουδαστών των Σχολών 
Κοινωνικής Εργασίας και άλλων σπουδαστών και Παραία- 
τρικών Επαγγελμάτων που τυχόν θα εκπαιδεύονται στο 
Κέντρο. 

δ) Έχει την ευθύνη της επικοινωνίας με τους τοπικούς 
παράγοντες της περιοχής και της κοινότητας ή Δήμου που 
λειτουργεί το Κέντρο με σκοπό τη διαφώτιση και συμμε¬ 
τοχή τους στο πρόγραμμα. 

ε) Οργανώνει σύμφωνα με το εγκεκριμένο πρόγραμμα 
τις διάφορες εκδηλώσεις ψυχαγωγικές, μορφωτικές κ.λπ. 
του Κέντρου στα πλαίσια καλής συνεργασίας με τους δη¬ 
μότες ή ιδιώτες εθελοντές, εφόσον υπάρχουν και με τα 
μέλη και γενικά αντιμετωπίζει κάθε έκτακτο θέμα που 
αφορά τη λειτουργία του Κέντρου. 

2. Του ιατρείου προΐσταται γιατρός παθολόγος ή άλλης 
ειδικότητας σχετικά με τις ανάγκες και τον αριθμό των με¬ 
λών, ο οποίος παρέχει τις ιατρικές του υπηρεσίες, φροντί¬ 
ζει για την ύστερα από την εξέτασή τους παραπομπή των 
μελών σε άλλες ειδικότητες, συνιστά διενέργεια παρακλι- 
νικών εξετάσεων και παρέχει οδηγίες για φαρμακευτική 
αγωγή, επισκεπτόμενος σε έκτακτες περιπτώσεις και στο 
σπίτι το μέλος που έχει την ανάγκη του. 

3. Στο ιατρείο του Κέντρου υπηρετεί επισκέπτρια 
αδελφή κατά προτίμηση ή νοσηλεύτρια της οποίας το 
έργο είναι το εξής: 

α) Να βοηθά τον ιατρό τις ημέρες και τις ώρες που λει¬ 
τουργεί το ιατρείο. 

β) Μαζί με το γιατρό έχει την ευθύνη για τη φύλαξη και 
διαχείριση του φαρμακευτικού και υγειονομικού ελέγ¬ 
χου. 

γ) Επισκέπτεται με εντολή του ιατρού, τα μέλη στο σπίτι 
τους και παρέχει νοσηλευτικές φροντίδες και οδηγίες. 

δ) Επισημαίνει τις περιπτώσεις των μελών που χρειάζο¬ 
νται οδηγίες και παρέχει πληροφορίες σχετικά με θέματα 
ατομικής και δημόσιας υγείας. Γενικά επιλαμβάνεται με 
κάθε θέμα υγείας που αφορά τα μέλη και τις οικογένειές 
τους. 

4. Στο φυσικοθεραπευτήριο του Κέντρου προΐσταται ο 
φυσικοθεραπευτής ο οποίος ύστερα από γραπτή εντολή 
του ιατρού, εφαρμόζει φυσικοθεραπευτική αγωγή στα 
μέλη του Κέντρου που έχουν ανάγκη από αυτή. Φυσιοθε¬ 
ραπευτική αγωγή μπορεί να εκτελεστεί στο σπίτι μελών σε 
έκτακτες και ειδικές ανάγκες που κρίνει ο ιατρός. 

5. Στο εργοθεραπευτήριο προΐσταται ο εργοθεραπευ- 
τής, ο οποίος έχει ως έργο του την αξιοποίηση και τη δρα- 
στηριοποίηση του μέλους για δημιουργική απασχόληση 
και παραγωγικό έργο με σκοπό και την οικονομική του ενί¬ 
σχυση. Επίσης βοηθά το μέλος στην άσκηση για αυτοεξυ¬ 
πηρέτηση και στην ανάπτυξη ειδικών ενδιαφερόντων. Ο 
εργοθεραπευτής μπορεί να παρέχει τις υπηρεσίες του και 
στο σπίτι του μέλους όταν υπάρχει ειδική για τούτο ανά¬ 
γκη. 

6. Η οικογενειακή βοηθός προσφέρει τις υπηρεσίες της 
κυρίως στο σπίτι των μελών για τις περιπτώσεις που ζουν 
μόνοι τους και έχουν ιδιαίτερες ανάγκες βοήθειας. Η βοή¬ 
θεια συνίσταται στην παροχή υπηρεσιών μέσα στο σπίτι 
όπως είναι λ.χ. ελαφρό μαγείρεμα, καθαριότητα, προμή¬ 
θεια τροφίμων και διάφορες άλλες μικροεξυπηρετήσεις 
έξω από το σπίτι. Επίσης μεριμνά για την καθαριότητα και 
τον ευπρεπισμό όλων των χώρων του Β’ ΚΑΠΗ. Η δαπάνη 
για την εν γένει λειτουργία του Νομικού αυτού προσώπου 
και η μισθοδοσία του προσωπικού θα καλύπτεται από τα- 

κτική επιχορήγηση του Υπουργείου Υγείας και Πρό¬ 
νοιας. 

Για το έτος 1997 έχει προβλεφθεί δαπάνη στον προϋ¬ 
πολογισμό του Β' ΚΑΠΗ Μίμου σχετικά με τη μισθοδοσία 
του τακτικού προσωπικού ύψους 13.500.000 δρχ. 

Για τα επόμενα τρία χρόνια η δαπάνη για το συγκεκρι¬ 
μένο προσωπικό θα ανέλθει τουλάχιστον στο ποσό των 
50.000.000 δρχ. 

Η δαπάνη της μισθοδοσίας του προσωπικού για το έτος 
1997 έχει εγγραφεί στο Κ.Α. 05/111.1 του προϋπολογι¬ 
σμού του Β' ΚΑΠΗ Αλίμου. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 24 Οκτωβρίου 1997 

Ο Γεν. Γραμματέας Περιφέρειας 
ΝΙΚΟΛΑΟΣ ΜΙΧΑΛΟΠΟΥΛΟΣ 

-♦- 

Αριθ. 15616 (13) 

Σύσταση Νομικού Προσώπου με την επωνυμία Παιδικός 
Σταθμός Κοινότητας Αγίου θωμά Ν. Βοιωτίας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΣΤΕΡ. ΕΛΛΑΔΑΣ 
Έχοντας υπόψη: 

1. Τις διατάξεις των άρθρων 26 και 203 του Δ.Κ.Κ. (Π.Δ. 
410/95). 

2. Την Π2β/3429/8.10.1997 κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Υγείας και Πρόνοιας που δημοσιεύθηκε στο 
ΦΕΚ 953/24.10.1997 τεύχος Β', περί μεταβίβασης του 
Κρατικού Παιδικού Σταθμού στην Κοινότητα Αγίου θωμά. 

3. Την 148/1997 απόφαση του Κοινοτικού Συμβουλίου 
Αγίου θωμά Νομού Βοιωτίας, περί σύστασης Νομικού 
Προσώπου Παιδικού Σταθμού Κοινότητας Αγίου θωμά. 

4. Την5921/97 απόφαση του Γενικού Γραμματέα Περι¬ 
φέρειας «περί μεταβίβασης δικαιώματος υπογραφής με 
εντολή Γ.Γ.Π. στους Διευθυντές Τοπ. Αυτοδιοίκησης και 
Διοίκησης», ως και το Ν. 2503/97, αποφασίζουμε: 

1. Συνιστάται στην Κοινότητα Αγίου θωμά Νομικό Πρό¬ 
σωπο με την επωνυμία «ΠΑΙΔΙΚΟΣ ΣΤΑΘΜΟΣ ΚΟΙΝΟΤΗ¬ 
ΤΑΣ ΑΓΙΟΥ ΘΩΜΑ». 

2. Σκοπός του Νομικού Προσώπου είναι: η φιλοξενία, 
μόρφωση και διαπαιδαγώγηση των νηπίων των εργαζομέ¬ 
νων γονέων καθώς και η εξυπηρέτηση και η βοήθεια των 
εργαζομένων μητέρων ή μητέρων με άλλα κοινωνικά προ¬ 
βλήματα της Κοινότητας Αγίου θωμά. 

3. Πόροι του Νομικού Προσώπου είναι: 


α. Η ετήσια υποχρεωτική επιχορήγηση από το Υπουρ¬ 
γείο Υγείας και Πρόνοιας. 

β. Έκτακτες επιχορηγήσεις της Κοινότητας ή άλλων 
φορέων του Δημοσίου. 

γ. Κάθε είδους εισφορές, δωρεές, κληρονομιές και 
κληροδοσίες. 

δ. Εισπράξεις από αντίτιμο υπηρεσιών που παρέχει το 
νομικό πρόσωπο. 

ε. Κάθε άλλο έσοδο από δική του περιουσία ή από κάθε 
άλλη πηγή. 

4. Περιουσία του Νομικού Προσώπου αποτελεί η ακί¬ 
νητη και κινητή περιουσία του Κρατικού Παιδικού Σταθμού 
Αγίου θωμά και κάθε άλλη περιουσία κινητή ή ακίνητη που 
τυχόν αφιερώνεται. 

5. Το συνιστώμενο Νομικό Πρόσωπο διοικείται από πε¬ 
νταμελές Διοικητικό Συμβούλιο που αποτελείται: 

α. Από τον εκάστοτε Πρόεδρο της Κοινότητας ως Πρόε¬ 
δρο ή από άλλο μέλος αιρετό ή μη που ορίζεται από το Κοι¬ 
νοτικό Συμβούλιο. 

β. Από δύο (2) κατοίκους της Κοινότητας που έχουν 
ανάλογη επαγγελματική ή κοινωνική δράση με τους ανα¬ 
πληρωτές τους. 

γ. Από έναν εκπρόσωπο των γονέων των νηπίων που 
φοιτούν στον Παιδικό Σταθμό με τον αναπληρωτή του. 

δ. Από έναν εκπρόσωπο των εργαζομένων στο Νομικό 
Πρόσωπο με τον αναπληρωτή του. 

Τα μέλη του Δ.Σ. με τους αναπληρωτές τους ορίζονται 
με απόφαση του Κ.Σ. 

Το Δ.Σ. εκλέγει έναν εκ των μελών του ως Αντιπρόεδρο 
και ένα ως γραμματέα. 

Η θητεία του Δ.Σ. ακολουθεί τη θητεία του Προεδρείου 
του Κ.Σ., εκτός αν διαφορετικά ορίσει το Κ.Σ. 

6. Το Νομικό Πρόσωπο εκπροσωπείται ενώπιον των δι¬ 
καστηρίων και πόσης φύσεως αρχής από τον Πρόεδρο και 
όταν αυτός απουσιάζει από τον Αντιπρόεδρο. 

7. Το Νομικό Πρόσωπο καταργείται κατά τον τρόπο με 
τον οποίο συστήθηκε, η δε περιουσία του περιέρχεται 
στην Κοινότητα. 

8. Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού της Κοινότη¬ 
τας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 26 Νοεμβρίου 1997 

Με εντολή Γεν. Γραμ. Περιφέρειας 
Η Διευθύντρια 
ΓΑΡΥΦ. ΚΕΛΑΛΗ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΟΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

—-—- 1 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά 8σέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

— " — Κ.Α.Ε. Προϋπολογισμού Κ.Α.Ε. εσόδου υπέρ 

Τεύχος _2531_ ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 50.000 δρχ. 2.500 δρχ. 

Β' (Υπουργικές αποφάσεις κ.λπ.) 50.000 » 2.500 

Γ'(Διορισμοί, απολύσεις κ.λπ. Δημ. Υπαλλήλων) 10.000 >> 500 

Δ' (Απαλλοτριώσεις, πολεοδομία κ.λπ.) 50.000 » 2.500 

Αναπτυξιακών Πράξεων (Τ.Α.Π.Σ.) 25.000 » 1.250 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 10.000 » 500 » 

Παράρτημα ( Πίνακες επιτυχόντων διαγωνισμών) 5.000 >· 250 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » 500 

Ανωτάτου Ειδικού Δικαστηρίου (Α.Ε.Δ.) 3.000 » 150 » 

Ανωνύμων Εταιρειών & Ε.Π.Ε. 250.000 * 12.500 

Προκηρύξεων Α.Σ.Ε.Π. _ 10 · 000 » _ 500 " _ 

ΓΙΑ ΟΛΑ ΤΑ ΤΕ ΥΧΗ ΕΚΤΟΣ Α.Ε. & Ε.Π.Ε. 200.000 » 10 000 » _ 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με εππαγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και σπς άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

I Οι υπηρεσίες του κοινού λειτουργούν καθημερινά από 08.00 έως 13.00_ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








